Birlashgan Millatlar Tashkiloti bosh kotibi Antoniu Guterrish Finlyandiyaning janubi-g‘arbida joylashgan Turku shahrida yuz bergan teraktni qoraladi. Bu haqda tashkilot saytida xabar berildi. «Birlashgan Millatlar Tashkiloti Finlyandiya hukumati bilan terrorizm va ekstremizmga qarshi kurashda birdamdir», - dedi u. Guterrish Finlyandiya hukumati va xalqiga ta’ziya bildirdi, shuningdek, jabrlanganlar tezroq sog‘ayib ketishlarini tiladi. Avvalroq Turkudagi hujumni amalga oshirgan gumonlanuvchi nomi ma’lum qilingani xabar berilgandi.